《倚梅观雪》
元代·方回

空山浩浩朔风吹，萧飒如蓬两鬓垂。
独倚寒梅看远雪，合呼美酒赋新诗。
剡舟地逈何由往，陇驿天遥亦谩思。
忽忆立年湖上事，金樽银笔永无期。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。